Gro Hagemann

Gro Hagemann (født 3. september 1945 i Oslo) er en norsk professor i historie ved Universitetet i Oslo og har særlig forsket på kvinnehistorie. 

Hagemann vokste opp på Frogner i Oslo. Hun studerte først sosiologi og fikk avgjørende inspirasjon fra Max Webers historiske arbeider. Hun tok hovedfag i 1973 om politisk strid om arbeidsforhold for kvinner på tidlig 1900-tallet.Gro Hagemann Særbeskyttelse av kvinner - arbeidervern eller diskriminering? striden om forbud mot nattarbeide for kvinner, med hovedvekt på diskusjonen i Norge til og med stortingsdebatten i 1909 Hovedoppgave i historie - Universitetet i Oslo, 1973 Etter hovedfag ble hun i 1974 ansatt som vitenskapelig assistent for Sofie Rogstad ved Privatarkivkommisjonen (nå Riksarkivet) i forbindelse med et prosjekt for registrering av kvinnehistoriske arkiver, som blir regnet som starten på kvinnehistorie som forskningsfelt i Norge.Det er tilfeldig hvor kvinner havner i arkiveneKilden - Informasjonssenter for kjønnsforskning Med blikk for kvinner (portrettintervju med Gro Hagemann) 23.09.2011 Hun tok doktorgraden i 1989. Hun var forsker ved Institutt for samfunnsforskning fra 1992 til 1996 og hadde samtidig en bistilling som professor ved Senter for kvinneforskning. I 1996 ble hun ansatt som professor i historie ved UiO.

Hagemann har bakgrunn fra ml-bevegelsen, og var aktiv i Kvinnefronten på 1970-tallet. Sammen med Kitty Strand var hun sentral i utformingen av kvinnepolitikken i AKP(m-l).Hans Petter Sjøli: Mao, min Mao, Side 191, Cappelen (2005) ISBN 82-02-23353-4 Hun forlot partiet i 1984, sammen med en gruppe som kritiserte AKP(m-l) for å ha brutt «med sentrale kommunistiske prinsipper».Hans Petter Sjøli: Mao, min Mao, Side 180, Cappelen (2005) ISBN 82-02-23353-4

Hun mottok Gina Krog-prisen i 2009.

Bibliografi

 Lavtlønnsyrker blir til: kvinnearbeid og kjønnsskiller i søm og telekommunikasjon 1870–1940, doktorgradsavhandling (1989) 
 Skolefolk: lærernes historie i Norge (1992)
 Kjønn og industrialisering (1994) 
 Det moderne gjennombrudd 1870–1905, bind 9 i Aschehougs Norgeshistorie (1997)
 Feminisme og historieskriving – inntrykk fra en reise, Universitetsforlaget (2003)
 Twentieth-century housewives meanings and implications of unpaid work, (med Hege Roll-Hansen), Unipub forlag (2005)
 Med kjønnsperspektiv på norsk historie fra vikingtid til 2000-årsskiftet (Med Kari Melby ; Hilde Sandvik m.fl.) Cappelen (2005)

Referanser

 Eksterne lenker 


Kategori:Professorer ved Universitetet i Oslo
Kategori:AKP-politikere